О П Ш Т И Н А Б Е Р А Н Е

П Р Е Д Л О Г

ОДЛУКЕ О НАСЕЉИМА И ГРАНИЦАМА ПОДРУЧЈА НАСЕЉА НА ТЕРИТОРИЈИ ОПШТИНЕ БЕРАНЕ

Беране, октобар 2015

На основу члана 7 и члана 9 став 2 Закона о територијалној организацији Црне Горе („Службени лист ЦГ“, бр.54/11, 26/11, 27/13, 62/13 и 12/14), члана 33 став 1 тачка 40 и члана 37Статута општине Беране („Сл.лист РЦГ-Општински прописи“ бр, 21/04, 34/06 и „Сл. лист ЦГ-општински прописи“ бр. 6/11), Скупштина општине Беране, на сједници одржаној дана \_\_\_\_\_\_\_2015. године, донијела је

**О Д Л У К У**

**о насељима и границама подручја насеља на територији општине Беране**

**Члан 1**

Овом Одлуком,поред законом утврђених насеља, утврђују се друга насеља на територији Општине Беране и границе подручја свих насеља у складу са Законом којим се уређује територијална организација Црне Горе и овом одлуком.

**Члан 2**

Насеља у смислу члана 1 ове одлуке су:

* насеља у оквиру урбаног подручја Берана: насеље „Ново насеље“насеље, „Парк“, насеље „Стари град“, насеље „Лим“и насеље „Хареме“;

**Члан 3**

Границе подручја насеља утврђене су Елаборатом о одређивању подручја граница свих насеља- градских, приградских и сеоских,на територији општине Беране, који је саставни дио ове одлуке

**Члан 4**

Ова одлука ступа на снагу наредног дана од дана објављивања у „Службеном листу Црне Горе-Општински прописи“.

Број:02-030-\_\_\_\_\_\_\_\_\_ **ПРЕДСЈЕДНИК СКУПШТИНЕ**

Беране, \_\_\_\_\_\_\_2015. г. **Горан Киковић,с.р.**

**О б р а з л о ж е њ е:**

**ПРАВНИ ОСНОВ** за доношење Одлуке о насељима и границама подручја насеља на територији општине Беране, садржан је у члану 7 и члану 9 Закона о територијалној организацији Црне Горе,којим је прописано, да се границе насеља одређују одлуком скупштине јединице локалне самоуправе и члану 33 став 1 тачка 40 и чланом 37 Статута општине Беране,којим је прописано да Скупштина општине утврђује подручја и називе насеља, улица и тргова и да је у надлежности Скупштине да доноси прописе и друге опште акте.

**РАЗЛОГ ЗА ДОНОШЕЊЕ** ове Одлуке садржан је у обавези примјене новог Закона о територијалној организацији Црне Горе који представља правни основ за доношењеОдлуке о насељима и границама подручја насеља.Такође, Закључцима Владе бр.08-1872 од 20.08.2015.године наложено је једицама локалне самоуправе, да у што краћем року, предузму активности на реализацији обавеза из Закона о територијалној организацији Црне Горе, а то је управо обавеза доношења ове Одлуке, која је један од услова за ефикаснију имплементацију новог Закона о бирачком списку. Након усвајања ове одлуке, донијеће се Одлука о називима улица на територији Општине Беране.

Такође, дефинисање насеља у урбаном подручју и њихових граница поједноставиће нормативу везану за зонирања града и утврђивање висине различитих накнада.

**ОБРАЗЛОЖЕЊЕ ПОЈЕДИНИХ ОДРЕДБИ:**

**Чланом 1** одлуке, прописан је предмет уређивања одлуке у смислу одређивања насеља и граница подручја свих насеља у складу са законом и овом одлуком.

**Чланом 2** одлуке, прописана су насеља која обухватају урбани дио општине, а чији називи и границе одговарају називима и границама постојећих мјесних заједница.

Наиме, чланом 7 Закона о територијалној организацији Црне Горе, прописано је да територија Општине Беране, обухвата насеља градског, приградског карактера и насеља која се налазе на сеоском подручју.

**Чланом 3** одлуке прописано је да су границе свих насеља утврђене Елаборатом о одређивању граница подручја-градских, приградских и сеоских насеља, који чини саставни дио предложене одлуке.

**Чланом 4** одлуке прописано је да ова одлука ступа на снагу наредног дана од објављивања у „Службеном листу Црне Горе-општински прописи“.

На основу свега изложеног, предлаже се Скупштини Општине Беране да донесе Одлуку о насељима и границама подручја насеља на територији општине Беране, као у предложеном тексту.

**И З В Ј Е Ш Т А Ј**

**О спроведеној јавнојрасправи о Нацрту о одлуке о насељима и границамаподручја насеља на територији општине Беране са Елаборатом о границама подручја свих насеља на територији**

**општине Беране**

Закључком бр 01-031-2877 од 02.10.2015 године,предсједник општине утврдио је Нацрт одлуке о насељима и границама подручја насеља на територији општине Беране са Елаборатом о границама подручја свих насеља на територији општине Беране.

Јавни позив, програм јавне расправе и текст Нацрта одлуке о насељима и границама подручја насеља на територији општине Беране са Елаборатом о границама подручја свих насеља, објављени су на званичном сајту општине Беране, путем локалног јавног емитера и на огласној табли у згради општине Беране, а увид у материјал могао се извршити у канцеларији бр. 16 Секретаријата за комунално-стамбене послове и саобраћај, сваког радног дана од 11х до 13х, у току трајања јавне расправе.

Јавну расправу спровели су суобрађивачи Секретаријат за комунално-стамбене послове и саобраћај и Секретаријат за општу управу и друштвене дјелатности. У току јавне расправе грађанима, невладиним организацијама, савјетима Мјесних заједница и другим заинтересованим субјектима дата је могућност писаног, електронског и усменог изјашњавања и давања примједби и сугестија на предложени текст Нацрта и Елаборат.

Усмена јавна распрева одржана је за Мјесне заједнице 09.10.2015 године, а централна јавна расправа за грађане, невладине организације, политичке партије и организације, правна лица и друге заинтересоване субјекте 16.10.2015.године у згради општине Беране (Мала сала).

Писаних и електронских примједби, предлога и сугестија грађана није било.

У усменој Јавној расправи, учествовао је један учесник, представник савјета МЗ „Стари град“ Драган Милић, а на централној расправи није било заинтересованих учесника.

Представници предлагача одлуке били су Гина Делетић (суобрађивач), Соња Вуковић, Дарко Малишић и Горан Бојовић, (чланови Комисије за израду елабората).

**Појединачни предлози и сугестије**

1. Предсједник Савјета МЗ „Стари град“ Драган Милић, који је претходно, извршио увид у Нацрт одлуке о насељима и границама подручја насеља и Елаборат о одређивању граница насеља на територији општине Беране, у службеним просторијама Секретаријата за комунално-стамбене послове и саобраћај и копирао Извод из Елабората о утврђеним границама насеља Стари град, за потребе савјета МЗ „Стари град“, је изнио да он као предсједник савјета, а и остали чланови савјета МЗ „Стари град“, који су имали увид у Елаборатом утврђене границе насеља Стари град немају примједбе на утврђене границе овог насеља.

 Представници осталих Мјесних заједница нијесу учествовали у усменој јавној расправи и

 нијесу обрађивачу доставили своје примједбе, предлоге и сугестије у писаној или електронској

 форми.

1. На централној Јавној расправи, која је организована за невладине организације, политичке организације и партије, грађане, правна лица и друге заинтересоване субјекте, није било заинтересованих учесника, а ни примједби, предлога и сугестија у писаној или електронској форми са њихове стране.

За суобрађивача

Гина Делетићс.р